google/wiki40b huggingface dataset:
June Andenæs

Klubb

Andenæs er født og oppvokst på Andenes ved Vereide i Gloppen kommune. Hun drev håndball og friidrett for Fjellhug/Vereide, men meldte etter hvert overgang til overbygningsklubbene Gloppen Handballklubb og Gloppen Friidrettslag. Hun gikk idrettsfag på Firda videregående skole fra 1999 til 2002. Hun er niese til tidligere administrerende direktør i Sparebanken Sogn og Fjordane, Arvid Andenæs.
I 2003 dro hun til Bergen og begynte på sin frisørutdanning der. Hun ble samtidig med i Indre Arna-klubben Bjørnar, og fikk sin debut i eliteserien da klubben rykket opp.
Før sesongen 2008 ble hun kjøpt av overbygningsklubben Levanger i Nord-Trøndelag. Etter tre år og 253 mål på 78 kamper for Levanger ble hun i juli 2011 signert av Byåsen, for å erstatte Pernille Wibe.
Etter 52 mål på 22 kamper i eliteserien for Byåsen i 2012/13-sesongen, og totalt 213 mål på 75 kamper på to år i Byåsen ble Andenæs hentet til den russiske klubben Lada i byen Toljatti i sommeren 2013. Hun ble nummer 3 i den russiske serien i 2013/14-sesongen. Våren 2014 ble Andenæs mor for første gang og avsluttet kontrakten i Russland.
Etter en periode med fødselspermisjon ble hun signert av den nyopprykkede eliteserieklubben Molde. Etter en sesong i Molde ble det kjent at Andenæs skal spille for Glassverket i Drammen fra høsten 2016. I november 2016 fikk hun en korsbåndskade som satte henne ut av spill i ett år. I slutten av desember 2017 skrev hun kontrakt med Larvik ut 2017/18-sesongen.

Landslag

I 2010 debuterte hun på det norske landslaget etter godt spill på streken til Levanger. I 2012 spilte hun fire kamper for Norges rekruttlandslag.
Hideki Katsura

Karriere

Hideki Katsura startet sin profesjonelle karriere i Yokohama Flügels i 1992. Han har også spilt for Kawasaki Frontale og Sagawa Express Tokyo.
Fanny Westheim Kolstad

Fanny Westheim Kolstad (født 23. juni 2000) er en norsk innebandyspiller som spiller for eliteserieklubben Bygdø/Monolitten. Hun debuterte sesongen 2017/18, hvor hun fikk 12 poeng fordelt på 9 mål og 3 assist. Hun spiller på A-landslaget for kvinner, der hun debuterte 10. november 2018 mot Danmark.
Ravigottesaus

Ravigottesaus eller bare ravigotte (fransk: ravigoté) er en fransk, gulfarget og lett syrlig saus.
I eldre oppskrifter består en ravigottesaus av hakket løk, eddik, gressløk, estragon og persille, og er basert på en velouté. Moderne oppskrifter inneholder også ofte Dijonsennep.
Sausen har en syrlig og skarp smak, og passer best til fisk og kylling. 
Navnet ravigotte brukes også om krydderblandingen eller produksjonsprosessen for sausen. Ravigottesmør lages på tilsvarende måte som sausen, bare at ingrediensene heller røres inn i bløtt smør før det settes kaldt igjen for å få tilbake formen.
Calicnemis

Utseende

Middelsstore, blanke, gulbrune eller rødbrune hornbiller, pronotum ofte mørkere. De mangler horn på hodet men hannene har en knøl midt på forsiden av pronotum. Kroppen er høyt hvelvet, uten tydelig punktering. På beina er leggene (tibiae) sterkt utvidete, på forbeina med to lange tenner, bakleggen er nærmest halvsirkelformet. Føttene (tarsene) er derimot små og tynne. Undersiden er kledt med lange, gule hår.

Levevis

De lever i forholdsvis tørre biotoper, som steppe og ørkener.

Utbredelse

Slekten forekommer i Sør-Europa.
Hemilomecopterus

Utseende

En middelsstor, lang og tynn, blank, gul og svart trebukk. Antennene er tynne, svarte og noe lengre enn kroppen. Hodet er firkantet, pronotum rektangulært sett oevnfra, dekkvingene jevnbrede. Sett fra siden er hodet påfallende forlenget nedover, med lange, gulhvite kinn.

Utbredelse

Arten er kjent fra Ecuador og Colombia.
Norge under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste)
Samiske geografiske navn (Hasvik)

Samiske geografiske navn i Hasvik (knr 2015) angir stedsnavn i Hasvik kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Hasvik kommune.
Njutånger

Njutånger er et tettsted i Hudiksvall kommune i Gävleborgs län i landskapet Hälsingland i Sverige. Det ligger cirka tolv kilometer sør for Hudiksvall.I 2010 hadde tettstedet 885 innbyggere.
Chicago, Burlington and Quincy Railroad

Chicago, Burlington and Quincy Railroad var et jernbaneselskap i den amerikanske Midtvesten. Selskapet ble grunnlagt i 1849 og eksisterte frem til 1970 da det gikk sammen med en rekke andre selskaper og dannet Burlington Northern (idag BNSF).
Chelsea Supporters Norway

Chelsea Supporters Norway, forkortet CSN, er den offisielle norske supporterklubben til den britiske fotballklubben Chelsea FC.
CSN ble grunnlagt i 1980, er medlem av Supporterunionen for britisk fotball og tilbyr sine medlemmer sesongbaserte medlemskap. Ved utgangen av 2013-14-sesongen hadde klubben i underkant av 2 600 medlemmer. Klubbens leder er Øystein Vinje.

Chelsea Supporter'n

CSNs medlemsblad lages av medlemmene selv, og het tidligere Chelsea Chat. Bladet ble relansert foran 2008-09-sesongen under navnet Chelsea Supporter'n, og har utkommet fire ganger i sesongen de fire seneste sesongene.
Truls Sylvarnes er ansvarlig redaktør og produksjonleder for Chelsea Supporter'n. Han er også ansvarlig redaktør for CSNs offisielle nettsider.

Billetter

Siden første halvår 2009 har CSN inngått i Chelsea FCs offisielle billettordning. Under visse betingelser gjør denne ordningen at kvalifiserte medlemmer får være blant de første til å kjøpe billetter til kamper. Denne ordningen gjald størsteparten av 2009-10-sesongen, og gjelder fortsatt.
Mikrokraftverk

Mikrokraftverk omfatter samtlige fornybare engergikilder med en installert elektrisk effekt på under 100 kW samt fjernvarmeanlegg. Store deler av energien blir produsert lokalt, nær sluttbrukeren. Som eksempler kan en nevne solcellepaneler samt småskala vannkraftverk. Småkraftverk bygges ofte ut av private grunneiere for produksjon til eget bruk. Mindre kraftverk over 100 kW benevnes minikraftverk eller småkraftverk.
Totalt sett dekker sektoren seksten prosent av energiforbruket i verden. Med om lag femti prosent er Danmark verdensledende. I 2006 utgjorde mikrokraftverk en fjerdedel av nyprodusert energi på verdensbasis, noe som er en dobling sammenliknet med 2002.
I Norge er det småskala vannkraftverk som dominerer. De har en samlet produksjon på om lag seks TWh. Disse blir inndelt i mikrokraftverk (under 0,1 MW), minikraftverk (0,1–1 MW) og småkraftverk (1–10 MW).
Pittsburg gasskraftverk

Pittsburg gasskraftverk er et gasskraftverk i byen Pittsburg ved San Francisco-bukta i delstaten California i USA. Det har en installert produksjonskapasitet på 1 131 MW, fordelt på 3 turbiner. Dette er et av delstatens største fossile kraftverk målt etter installert produksjonseffekt. Anlegget ble påbegynt omkring 1955 og stod ferdig i 1966 og med siste avdeling i 1972. Brenselkilden er naturgass. Kraftverket eies 100% av Mirant siden 1999, og har 93 ansatte.
Helt Ramm

Helt Ramm er et norsk TV-program med den norske komikeren Nicolay Ramm som programleder. Programmet blir sendt i forbindelse med sportsarrangementer. 
I løpet av programmet gir Ramm oss fakta om sport og intervjuer flere idrettsutøvere, samtidig som han parodierer utøverne og viser opptak av tidligere sprell han står bak. Programmet ble sendt i forbindelse med Ski-VM 2015 («Gi litt Falun»), VM i skiskyting i Oslo i 2016 («Pling i Kollen»), Sommer OL i Rio i 2016(«Helt Ramm i Rio»), Ski-VM i Lahtis i 2017 («Lahtikrampe»), Vinter OL i Pyeongchang i 2018 («Vinter-LOL») og Ski-VM i Seefeld i 2019 («Alpestreker»).
Norway Post

Norway Post er en engelskspråklig nettavis som skriver om Norge og norske forhold for et engelsklesende publikum, både i og utenfor Norges grenser. Avisa ble publisert første gang i 1999.
Ansvarlig redaktør er Rolleiv Solholm.
Johannes de Sacrobosco

Bakgrunn

Han ble utdannet ved Oxford og kom i 1230 til Universitetet i Paris. Senere underviste han i matematikk og filosofi i Paris, og døde der en gang rundt 1256. Han sies å ha vært født i Halifax, Yorkshire, cirka 1200, men dette er langt fra sikkert.
Han var munk, antagelig i premonstratenserordenen.

Matematiker og astronom

Han gjorde meget – gjennom sitt verk Tractatus de Arte Numerandi, eller Algorismus – til å sprede kunnskapen om den indo-arabiske aritmetikken blant Europas lærde. Forfatteren er mest kjent for sitt verk Tractatus de Sphæra, som forekommer i særdeles mange utgaver og opptrykk gjennom flere århundre, mens hans Algorismus er langt sjeldnere.
Algorismus er en kortfattet lærebok i kunsten å regne med arabiske tall. Til da hadde det vært arbeidskrevende å multiplisere tall når disse ble skrevet som romertall. Når man så gikk over til å skrive tallene slik vi gjør i dag – med arabiske tall – ble de forskjellige regneoperasjonene meget enklere å utføre. Boken omhandler blant annet addisjon, subtraksjon, multiplikasjon, divisjon og rotutdragning. I noen utgaver har denne læreboken tittelen De Arte Numerandi , d.v.s. «[boken] om kunsten å regne med tall». 
Tractatus de Sphæra omhandler verdens- og himmelsystemet som en rekke roterende kuler, eller kuleskall som er plassert inni hverandre, med den kuleformede jorden innerst og «den syvende himmel» ytterst. Imellom disse ligger planetsfærene. Det er en lærebok i matematisk geografi og astronomi. Den er basert på et geosentrisk verdensbilde, slik det var kjent fra Ptolemæus og Macrobius.
Vegår

Sagn

Sagnet sier det var en mann ble lyst fredløs, og var ikke fri før han overnattet en natt på hver eneste holme i Vegår. Etter 365 netter kom han tilbake, og derfor sier sagnet 365 øyer og holmer i Vegår.

Fiske

Det avholdes årlig fiskefestival i Vegår, det er bestand av av abbor, ørret, røye, krøkle og ål. Storørreten er også tilbake takket være målrettet kalking i over 20 år, da både abboren og ørreten var i ferd med å forsvinne pga forsuret vann.

Vassdrag

Vegår er en del av Vegårvassdraget, som har et stort mangfold av kulturminner. Endel av disse er bevart, spesielt møller, sagbruk og tømmerfløtningsanlegg. Vegårvassdraget ble vernet mot kraftutbygging i 1986.
Stemmeskrue

Stemmeskruer (engelsk: machine heads eller tuning pegs) til moderne instrumenter, som gitar, bassgitar, kontrabass, mandolin og annet, består av et strengefeste, som er en aksling som strengen føres gjennom og tvinnes rundt, og av en knott som kan vri akslingen slik at strengen strammes eller slakkes.

Mekanikk

På gitarer inneholder stemmeskruene tannhjulsmekanikk, som gjør at akslingen gjør en mindre vridning enn knotten man vrir, noe som er nødvendig siden det er ørsmå forskjeller i strengens spenning som forandrer tonen. Tannhjulene bestemmer utvekslingen, altså hvor mye man må vri for å stramme eller slakke strengen. En presis og god stemmeskrue vil ha et høyt forholdstall (ratio) oppgitt, for eksempel 18:1, som betyr av knotten må vris rundt 18 hele ganger for at akslingen/strengefestet skal gå rundt 1 hel gang. Dårlige stemmeskruer vil ha et lavt forholdstall, og det kan bli vanskelig å stemme fordi tonen hele tiden forandrer seg mer enn man ønsker uansett hvor forsiktig man prøver å skru.

Andre instrumenter

Historiske strengeinstrumenter er utstyrt med enkle plugger uten utveksling. Dette gjør det vanskelig å få til en presis stemming, så selv om de enkle stemmeskruene av estetiske grunner er beholdt på moderne fioliner, er disse instrumentene i tillegg gjerne utstyrt med såkalte finstemmere, slik at stemmeskruene bare brukes til grovstemming. 
Stemmeskruene i klaverinstrumenter som cembalo, hammerklaver, piano og annet, kalles gjerne «stemmenagler», da de er av metall og slått inn i instrumentets stemmestokk. Mens stemmeskruene på de fleste strengeinstrumenter kan betjenes med hendene, brukes det på klaver, siter, guzheng og annet, egne stemmenøkler/stemmehammere.
Georg Klein

Bakgrunn

Klein ble født i en jødisk familie i Budapest, men unnslapp nazistenes forfølgelser. Da den sovjetiske undertrykkelse etter krigsslutt tiltok, forlot Georg Klein Ungarn sammen med sin hustru Eva Klein og kom til Sverige høsten 1947. Klein påbegynte sine medisinske studier i Ungarn og fullførte dem i Sverige.

Kreftforsker

I 1957 fikk han et personlig professorat i tumorbiologi ved Karolinska institutet. Han var pionér innen kreftimmunologi og gjorde undersøkelser av hvordan arvemassen i normale celler kan undertrykke kreftcellers ondartede virke. Han foretok også omfattende studier av Epstein–Barr-viruset og dets rolle ved Burkitt-lymfomet. Georg Klein fortsatte å arbeide innen tumorbiologi og genetikk til sin død.

Forfatterskap

Foruten vitenskapelige arbeider skrev Klein selvbiografiske skrifter, og behandlet grunnleggende idéer og betydelige personer innen vitenskap, filosofi og litteratur. Klein publiserte også brevvekslinger med Per Ahlmark og Lars Gyllensten.
Meteorer. Tre lysande särlingar er tilegnet Stig Claesson, som var den første svensken som Klein traff. De møttes på togfergen fra Gdynia til Trelleborg i august 1947 og presenterte seg for hverandre, men hadde siden ingen kontakt.
I Pietà foretar han en analyse av den pessimistiske filosofen Arthur Schopenhauers idé om en blind livsvilje og Richard Dawkins' teori om det selviske genet.
Georg Klein fant tidlig en vei til både litteraturen og musikken, noe som han behandler i sine bøker.
Han var ateist og ble prisbelønnet av den svenske ateistiske organisasjonen Humanisterna. Han interesserte seg for kreativitet og såkalt flow, og gav ut en antologi innen emnet.
Klein skrev ti bøker, en sammen med Lars Gyllensten (Hack i häl på Minerva, 1991) og en med Per Ahlmark (Motståndet, 1993).
2005 kom også en samtalebok ut der Eva Dickson, Egon Fenyö og Georg Klein samtaler via brev med hverandre.
Klein forteller i Utvägen om tre mennesker som er kommet ham nær. En av dem kjemper på flere av andre verdenskrigs fronter og synker dypt ned i nazistiske og kommunistiske fengsler, men blir senere en fremgangsrik forretningsmann i Vest. Den andre benytter sin eksepsjonelle vitenskapelige begavelse for å flykte fra det konvensjonelle liv og dets nødtørftigheter. Den tredje, Kleins farbror, mister hele sin familie i jødeutryddelsene men evner å leve videre ved meningsfullt arbeide for andre i sin hjemby.
I Meteorer: tre lysande särlingar forteller Klein om tre personer som har gjort ekstraordinære bragder: musikeren og komponisten Béla Bartók, genetikeren Seymour Benzer og biologen Barbara McClintock, de siste to virket i det genetiske forskningsfeltet. De hadde alle enven til å konsentrere seg om en dominerende målsetning og å holde fast ved sine idéer. De utviklet alle en sterk integritet som skjermet deres liv fra utilbørlig inntrengen og hjalp dem å motstå spott og spe. Og de kjente alle en dyp glede i sitt arbeide, en innenfra kommende belønning som veide tyngre enn alle tenkelige ytre utmerkelser.
Bombingen av Warszawa under andre verdenskrig

Bombingen av Warszawa under andre verdenskrig kan både sikte til terrorbombingen av Warszawa av Luftwaffe under slaget om Warszawa i Felttoget i Polen i 1939, man kan også dreie seg om de tyske bombetokter under Warszawaoppstanden i 1944.
Under krigen ble omkring 84% av byen ødelagt fortrinnsvis på grunn av disse tyske massebombinger. Beskytning fra tung artilleriild og planlagte sprengninger var imidlertid også med på å forvolde store skader.

1939

I september brukte Luftwaffe alle fly de hadde til rådighet til å delta i bombardementet av Warszawa, herunder de foreldede Junkers Ju-52/3m bombefly.
Omkring 1.150 tyske fly slapp sine bomber over Warszawa 25. september 1939, i et forsøk på å terrorisere forsvaret til å overgi seg. 500 tons høyeksplosive bomber og 72 tonn med brannbomber ble sluppet over byen denne dag.
Tyskerne gikk ikke inn for å bombe sivile mål og hospitaler, som var markerte med Røde Kors-symbolet. Alle bomber ble imidlertid ikke sluppet over deres intenderte mål, således ble noen av bombene ved feil tilk og med sluppet over tyske styrker i de nordvestlige forsteder til byen.
Kaldfjorden (Tromsø)

Kaldfjorden (nordsamisk: Gallavuonna) er en fjord på Kvaløya i Tromsø kommune i Troms. Fjorden er 16 kilometer lang. Den begynner i den østre enden av Vengsøyfjorden, like sørøst for Vengsøya, mellom Klubbeneset i nord og Røsnes i sør.
Like innenfor innløpet går de korte fjordarmene Skulsfjorden og Lyfjorden mot øst. Fjorden fortsetter sørover i mesteparten av sin lengde, til den brått svinger rett østover det siste stykket før fjordbotnen. Innenfor Lyfjorden er det relativt lite bebyggelse langs fjordsidene før en kommer til den indre delen av fjorden. Ved Kjosen innerst i fjordbotnen ligger tettstedet Kaldfjorden, med bebyggelse et par kilometer utover langs begge sider av fjorden. Ved Kremmarvika på vestsida er det bare en knapp kilometer over et Ersfjordeidet til Ersfjordbotn og Ersfjorden. Ved Kaldfjorden er det også bare en kilometer over et annet eid, Korteidet eller Kaldfjordeidet, til Eidkjosen ved Sandnessundet vest for Tromsøya og Tromsø.
Fylkesvei 862 går langs den innerste delen av fjorden, fra Kaldfjorden til Henrikvika. Fra Henrikvika går Fv57 ut langs vestsiden av fjorden. Til Lyfjorden og Skulsfjorden i nord går fylkesvei 58, med fergeforbindelse fra Sommargamneset på sørsida av Skulsfjorden til Vengsøya.
Det samiske navnet Gallavuonna (evt. Gallavuotna) betyr «Kallfjorden», og viser altså da til begrepet «kall» (gammel mann) heller enn fjordens temperatur. Det spekuleres i om det norske navnet også egentlig er «Kallfjorden» - da dette er likelydende med «Kaldfjorden» kan kartografene rett og slett ha skrevet det ned feil.
Brunt slåttefly

Utseende

Et forholdsvis lite (vingespenn 27 – 30 mm) og spinkelt, brunt nattfly. Den kan ikke forveksles med noen andre nattfly, derimot kan den overflatisk ligne på dagsommerfugl-arten tiriltungesmyger (Erynnis tages), som den også ofte flyr sammen med, men antennene og hodet er helt annerledes. Antennene er nokså lange og trådformede, kroppen er kledt mer mørkebrune hår. Forvingen er brun, med et bredt, mørkere midtfelt som er lysere i midten. Det er også en trapesformet, mørk flekk med forkanten nær vingespissen. Bakvingen er gul med en smalt brun ytterkant, brune årer, en stor, brun flekk ved roten og et smalt, brunt tverrbånd som ikke når fram til vingeforkanten.

Levevis

Arten flyr om dagen, helst i solskinn, på blomsterenger og andre åpne, udyrkede områder. Larvene lever på ulike urter i erteblomstfamilien (Fabaceae), blant andre kløver (Trifolium spp.) og tiriltunge (Lotus corniculatus). Den overvintrer som en puppe, og de voksne sommerfuglene flyr i mai – juli.

Utbredelse

Brunt slåttefly finnes i Europa og videre østover til Mongolia. I Norge er den vanlig på Sørlandet og Østlandet. Fra Vestlandet foreligger det bare noen få funn.
Auden

Kjente personer med navnet

Personene i listen er ordnet kronologisk etter fødselsår.
Den sosialistiske dannelsesbevegelse

Den sosialistiske dannelsesbevegelse 社会主义教育运动 (Shèhuìzhǔyì Jiàoyù Yùndòng forkortet 社教运动 eller 社教運動), som gled over i de fire opprydningers bevegelse 四清运动; (Sìqīng Yùndòng) var en bevegelse eller masseaksjon satt i gang av Mao Zedong i 1963 i Folkerepublikken Kina. Mao ville få fjernet det han mente var «reaksjonære» elementer i byråkratiet i det kinesiske kommunistpartiet. Bevegelsens mål var å rense opp i politikk, økonomi, organisasjon og ideologi, og kampanjen skulle pågå til 1966.
Kampanjen beskrives av Donald Klein i Enyclopedia Americana 2007 (Grolier Online) som en «nær fullstendig fiasko». Maos misnøye med dette beredte grunnen for lanseringen av kulturrevolusjonen i 1966.
Zenzi by Realfood

Zenzi by Realfood var en norsk hurtigmatkjede. Virksomheten ble grunnlagt av Rune Pal og Øystein Reinsborg i 2007. Kjeden gikk konkurs i februar 2009.
Zenzi var et matkonsept for levering av sunn fastfood gjennom egne butikker og catering. Maten ble tilberedt samme dag som den ble levert. Zenzi benyttet hovedsakelig økologiske råvarer. De egenproduserte produktene inneholdt ikke kunstige tilsetningsstoffer, raffinert sukker, transfett eller hvitt mel. Zenzi brukte kylling-, fisk-, skalldyr- og storfekjøtt.
Pr. januar 2009 hadde Zenzi 6-8 butikker i Oslo. En måned etter begjærte kjeden seg konkurs.

Verdier

Zenzi fremholdt at de var opptatt av rettferdig handel og miljø. Noen av råvarene ble importert fra Colombia. Slik handel skulle bidra til å skape arbeidsplasser og bærekraftig utvikling i små lokalsamfunn.
Idiopidonia

Utseende

En nokså liten (7-11 millimeter), avlang, ensfarget brunsvart trebukk. Oversiden er fint hårete. Antennene er tynne, nesten så lange som kroppen. Pronotum er klokkeformet, lengre enn bredt. Dekkvingene er jevnbrede. Beina er middels lange, gulbrune, lårene litt fortykkede.

Levevis

Larvene utvikler seg i død ved. Utviklingen tar gjerne minst to år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege. Ulikt de fleste andre blomsterbukker er de også aktive on natten og kommer da til lys.

Utbredelse

Arten er utbredt i det østlige Nord-Amerika.
Bakskuld

Bakskuld er en saltet, tørret og evt. røkt flatfisk, især ising som spises til lunch eller middag omkring det sønderjyske Vadehavsområdet.
Ordet stammer fra hollandsk bakschol, som betyr bakt, eller ristet rødspette og er særlig knyttet til Fanø. Bakskuld spises enten rå f.eks. til kaffepunch med groft rugbrød og fett, varmet på glør og svøpt i vått papir eller utvannet og stekt i panne.
Versailles (band)

Biografi

Versailles' første offisielle live-opptreden ble holdt den 24. juni, 2007. Dagen før var det arrangert en konsert eksklusivt for presse og menn. Det er i regelen meget få menn på visual kei-konserter, men eksperimentet var vellykket. 
Gruppens første singel/DVD var bare til salgs på de første konsertene. I august, 2007, inngikk Versailles en platekontrakt med det europeiske selskapet CLJ Records, og ga ut sitt første album den 31. oktober både i Japan og Europa. Den europeiske versjonen kom med en DVD med video til en av låtene; «Shout and Bites». 
Versailles' DVD «Aesthetic Violence» kom i fem forskjellige versjoner, en for hvert bandmedlem, hver versjon med spesiallaget halskjede og parfyme.  For 2008 ga bandet også ut to kalendere: en bordkalender i samarbeid med det japanske magasinet Cure, og en kalender i plakatstørrelse som kom sammen med en DVD. Deretter fulgte en singel som ble begrenset til salg ved live-show.
På konserten holdt ved HOLIDAY Shinjuku den 31. desember, 2007, annonserte Kamijo at Versailles jobbet med å få til en Europa-turné, og allerede i mars ble denne turnéen påbegynt. Sammen med dem fulgte også bandet 摩天楼オペラ (Matenrou OPERA), som i 2007 ble en del av Kamijos Sherow Artist Society.

Versailles spilte sin første one-man konsert i Tokyo den 6. mai, og den 30. mai debuterte bandet i USA, ved A-KON 19 i Dallas, Texas, etterfulgt av en konsert i Los Angeles 3. juni. Ved A-KON hadde bandet det nest største oppmøte av tilskuere hittil, med over 3000 personer.
Med sin økende popularitet, åpner bandets fanklubb, NOBLE, den 24. juni; akkurat ett år etter at Versailles offisielt startet sine aktiviteter.
09.08.09 ble det postet en melding på bandets japanske hjemmeside, der det ble uttalt at Jasmine You samme morgen hadde gått bort etter kort tids sykdom, og bandet tok deretter noen måneders aktivitetspause og utsatte utgivelsen av sitt nye album. De gjenopptok aktiviteter i januar 2010, og da de startet sin turne måneden etter, var det sammen med ett støttemedlem på bass. Bassisten, masashi, er tidligere kjent fra Közis soloprosjekt.